**บันทึกรายงานการประชุมสภาองค์การบริหารส่วนตำบลทุ่งใหญ่**

**เอกสารแนบท้าย 2**

**สมัยวิสามัญ สมัยที่ 3 ประจำปี พ.ศ. 2561 ครั้งที่ 1**

**วันศุกร์ ที่ 28 เดือนธันวาคม พ.ศ. 2561 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย แก้วงาม* |
| 3. | นายถาวร | จำนงจิต | สมาชิกสภา อบต. หมู่ที่ 1 | *ถาวร จำนงจิต* |
| 4. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |
| 5. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 7. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์ วงศ์กูล* |
| 8. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 9. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์ สวัสดิวงค์* |
| 10. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์ ชัยอินชะ* |
| 11. | นางพยอม | คหะวงค์ | สมาชิกสภา อบต. หมู่ที่ 9 | *พยอม คหะวงค์* |
| 12. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 13. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **ลายมือชื่อ** |
| 1. | นายเห็น | หงษ์ทอง | รองนายก อบต. | *เห็น หงษ์ทอง* |
| 2. | นายสุรินทร์ | กาญจนารักษ์ | รองนายก อบต. | *สุรินทร์ กาญจนารักษ์* |
| 3. | ส.ต.อ.สมพ้อง | เชาว์ภาษี | เลขานุการสภา | *สมพ้อง เชาว์ภาษี* |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | | **ตำแหน่ง** | **หมายเหตุ** |
| 1. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *-* |
| 2. | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *-* |

/เริ่มประชุม...

|  |  |  |
| --- | --- | --- |
| **เริ่มประชุม** | **เวลา 13.30 น.** | |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม  -ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป | |
| **ระเบียบวาระที่ 1** | **เรื่องที่แจ้งให้ที่ประชุมทราบ** | |
|  | -สมาชิกสภาทุกท่าน อำเภอทุ่งใหญ่ได้มีประกาศเรียกประชุมสภาองค์การบริหารส่วนตำบลทุ่งใหญ่ สมัยวิสามัญ สมัยที่ 3 ประจำปี พ.ศ. 2561 ลงวันที่ 17 เดือนธันวาคม พ.ศ. 2561 เอกสารได้แนบท้ายไปแล้ว | |
| **ระเบียบวาระที่ 2** | **เรื่อง รับรองรายงานการประชุมครั้งที่ผ่านมา (15 พฤศจิกายน 2561)** | |
| ประธานสภาฯ | -สมาชิกสภาทุกท่าน สำหรับการรับรองรายงานการประชุมครั้งที่ผ่านมา ได้แจกจ่ายสำเนาให้ทุกท่านทราบแล้ว มีท่านใดจะขอแก้ไขเพิ่มเติมที่ตกหล่นหรือไม่ ขอเชิญ | |
| สมาชิกสภาฯ | -เรียนประธานสภา ผมนายสุวิชัย แก้วงาม รองประธานสภา ขอแก้ไขรายงานการประชุมครั้งที่ผ่านด้วย โดยในหน้าที่ 5 ระเบียบวาระที่ 4 เรื่องอื่นๆ ที่ปลัดได้อธิบายโดยให้ใส่คำว่า ในสัญญาจะระบุว่า และ คือทั้ง 2 อย่าง หมายถึงในเรื่องของความลึกบ่อบาดาลและปริมาณน้ำที่ได้โดยในรายงานการประชุมเห็นว่าไม่มีคำพูดเหล่านั้นไว้เช่นกัน จึงขอแก้ไขให้ตรงตามความเป็นจริงครับ | |
| สมาชิกสภาฯ | -เรียนประธานสภา ผมนายพรสวัสดิ์ จำนงจิต สมาชิกสภา หมู่ที่ 1 ก็ขอแก้ไขในส่วนของการอธิบายของ ผอ.กองช่าง และปลัดในการก่อสร้างระบบประปาหมู่บ้าน หมู่ที่ 3 โดย ผอ.กองช่าง จะพูดในเรื่องของทำได้เท่าไหร่ เบิกเงินเท่านั้น ส่วนของปลัด จะพูดในเรื่องของคำว่า และตามสัญญาจ้าง ผมเห็นว่าในรายงาน การประชุมไม่ได้ระบุแบบนี้ไว้ จึงขอแก้ไขด้วย | |
| ประธานสภาฯ | -มีสมาชิกสภาท่านใดจะขอแก้ไขเพิ่มเติมอะไรอีกหรือไม่ หากไม่มีในส่วนที่สมาชิกสภาขอแก้ไขก็ขอให้เลขานุการนำไปแก้ไขในรายละเอียดให้เรียบร้อยด้วย ส่วนอื่นๆ หากไม่มีใครขอแก้ไข จะขอมติที่ประชุมว่าให้การรับรองรายงานการประชุมฉบับนี้หรือไม่ ขอมติครับ | |
| มติที่ประชุม | -รับรองรายงานการประชุมครั้งที่ผ่านมา ด้วยคะแนนเสียงเป็นเอกฉันท์ | |
| **ระเบียบวาระที่ 3** | **เรื่อง เพื่อพิจารณา** | |
|  | **3.1 รายงานการติดตามและประเมินผลแผนพัฒนาท้องถิ่น (พ.ศ.2561-2564)** | |
| ประธานสภาฯ | -ขอเชิญฝ่ายบริหารผู้ยื่นญัตติชี้แจงครับ | |
| รองนายก อบต. | -เรียนประธานสภา ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ซึ่งได้รับมอบหมายจากนายก อบต.ให้มาชี้แจงแทน การติดตามและประเมินผลแผนพัฒนาท้องถิ่น (พ.ศ.2561-2564) นั้น ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ.2561 ข้อ 28,29 และแก้ไขเพิ่มเติม (ฉบับที่ 3) พ.ศ. 2561 ข้อ 12,13 โดยเฉพาะ ข้อ 13 (5) ที่ระบุให้ผู้บริหารต้องเสนอผลการติดตามและประเมินผลต่อสภาท้องถิ่นอย่างน้อยปีละ 1 ครั้ง ภายในเดือนธันวาคมของทุกปี ฉะนั้นการติดตามและประเมินผลการพัฒนาท้องถิ่นนั้น จึงมีความสำคัญยิ่งที่จะให้เห็นถึงผลการดำเนินงานตามแผนที่ได้วางไว้ ว่าสามารถบรรลุเป้าหมายหรือภารกิจหรือไม่ ในส่วนการติดตามและประเมินผลการพัฒนาท้องถิ่นนั้น มีสาระอยู่ 5 ส่วนด้วยกัน คือส่วนที่ 1 ที่มาและความสำคัญของการ  ติดตามและประเมินผลแผนพัฒนาท้องถิ่น ส่วนที่ 2 ยุทธศาสตร์การพัฒนา ส่วนที่ 3 การประเมิน/ | |
|  | ติดตามตนเอง ส่วนที่ 4 ผลการดำเนินงานตามแผนพัฒนาท้องถิ่นสี่ปี และส่วนที่ 5 ปัญหาและอุปสรรคในการปฏิบัติงาน โดยมีรายละเอียดต่างๆ ได้แนบท้าย 4 ไปแล้ว คิดว่าประธานสภาและสมาชิกสภาทุกท่านคงทราบแล้ว | |
| ประธานสภาฯ | -มีสมาชิกสภาท่านใดจะซักถามหรือไม่ ขอเชิญ ในระเบียบวาระนี้ สมาชิกสภาอภิปรายได้ตามสมควร แต่ไม่มีการลงมติเท่านั้น | |
|  | -สมาชิกสภาทุกท่าน หากท่านใดไม่ขออภิปราย ซักถาม หรือมีข้อสงสัยอะไร ก็ถือว่าที่ประชุมสภารับทราบ จึงขอผ่านวาระนี้ | |
|  | **3.2 รายงานผลการปฏิบัติงานของนายกองค์การบริหารส่วนตำบลทุ่งใหญ่ ประจำปีงบประมาณ พ.ศ. 2561** | |
| ประธานสภาฯ | -ขอเชิญ ผู้บริหารท้องถิ่นชี้แจงรายละเอียดต่อที่ประชุมด้วย ขอเชิญ | |
| รองนายก อบต. | -เรียนประธานสภา ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ซึ่งได้รับมอบหมายจากนายก อบต.ให้มาชี้แจงในรายละเอียดตามวาระการประชุมนี้ เรียนประธานสภาและสมาชิกทุกท่าน ตาม พ.ร.บ.สภาตำบลและและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 6) พ.ศ. 2552 มาตรา58/5 ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลประจำปีทุกปี คำแถลงนโยบายนายกองค์การบริหารส่วนตำบลและรายงานแสดงผลการปฏิบัติงานตามนโยบายให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย ต่อไป ผมจะขออนุญาตให้รองสุรินทร์ กาญจนารักษ์ ได้ชี้แจงในรายละเอียดให้สภาได้รับทราบด้วย | |
| ประธานสภาฯ | -ขอเชิญรองสุรินทร์ | |
| รองนายก อบต. | -เรียนประธานสภา ผมนายสุรินทร์ กาญจนารักษ์ รองนายกองค์การบริหารส่วนตำบลทุ่งใหญ่ สำหรับรายงานผลการปฏิบัติงาน ประจำปีงบประมาณ พ.ศ.2561 นั้น นโยบายในการบริหารงานของนายกนั้น มีวิสัยทัศน์การพัฒนาท้องถิ่นคือ ทุ่งใหญ่ก้าวหน้า พัฒนาอย่างยั่งยืน สำหรับนโยบายการพัฒนาด้านโครงสร้างพื้นฐาน มี 2 ข้อ ตามรายละเอียดแนบท้าย นโยบายด้านการพัฒนาคนและสังคม มี 7 ข้อ ตามรายละเอียดแนบท้าย นโยบายด้านเศรษฐกิจ มี 2 ข้อ ตามรายละเอียดแนบท้าย นโยบายด้านการพัฒนาทรัพยากรธรรมชาติและสิ่งแวดล้อม มี 2 ข้อ ตามรายละเอียดแนบท้าย นโยบายด้านการบริหารจัดการองค์กรภายใต้ระบบธรรมาภิบาล มี 4 ข้อ ตามรายละเอียดแนบท้าย โดยผมจะอธิบายสรุปสั้นๆ ตามเอกสารที่ได้แนบท้ายวาระการประชุมไปแล้วดังนี้ | |
|  |  | ด้านการพัฒนาโครงสร้างพื้นฐาน มี 11 โครงการ งบประมาณ 4,977,000 บาท วงเงินตามสัญญา 3,962,900 บาท |
|  |  | ด้านการพัฒนาคนและสังคม มี 20 โครงการ งบประมาณ 20,534,583 บาทวงเงินตามสัญญา 15,443,315 บาท |
|  |  | ด้านการพัฒนาเศรษฐกิจ มี 1 โครงการ งบประมาณ 20,000 บาทวงเงินตามสัญญา 9,398 บาท |
|  |  | ด้านการพัฒนาทรัพยากรธรรมชาติและสิ่งแวดล้อม งบประมาณ 40,000 บาทวงเงินตามสัญญา 16,998 บาท |
|  |  | ด้านการบริหารองค์กรภายระบบธรรมาภิบาล งบประมาณ 675,000 บาทวงเงินตามสัญญา 372,284 บาท |
|  | มีโครงการจ่ายเงินสะสม เพื่อพัฒนาโครงสร้างพื้นฐานในหน้าที่ 5 จำนวน 9 โครงการ วงเงินงบประมาณ 4,500,000 บาท ในส่วนหน้าที่ 7 และ 8 เป็นรายงานการจัดซื้อครุภัณฑ์ จำนวน 18  รายการ วงเงินงบประมาณ 2,871,800 บาทวงเงินตามสัญญา 2,664,150บาท ส่วนหน้าที่ 8-9เป็นรายงานรายรับจริงตามปีงบประมาณ พ.ศ. 2561 โดยสรุปประมาณการรายรับ 55,000,000 บาท รับจริง 57,880,725.01 เกินมา 2,880,752 บาทในส่วนของหน้าที่ 10-12 จะเป็นรายละเอียดของรายงานจ่ายจริงประจำปีงบประมาณ พ.ศ. 2561 ที่สรุปว่า ตั้งประมาณการไว้ | |

|  |  |
| --- | --- |
|  | 53,965,000 บาท จ่ายจริง 44,469,608.16 บาท สำหรับรายละเอียดผลการดำเนินงานก็มีเพียงเท่านี้ |
| ประธานสภาฯ | -มีสมาชิกสภาท่านใดจะซักถามอะไรหรือไม่ หากไม่มีถือว่าสภารับทราบแล้ว ขอผ่านไปวาระการประชุมต่อไป |
| **ระเบียบวาระที่ 4** | **เรื่อง เพื่อพิจารณา** |
|  | **4.1 ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2562 ครั้งที่ 1** |
| ประธานสภาฯ | -ขอเชิญผู้บริหารชี้แจงรายละเอียดต่อสภาด้วยครับ ขอเชิญ |
| รองนายก อบต. | -เรียนประธานสภา ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ อบต.ซึ่งได้รับมอบหมายจากนายก อบต.ให้มาชี้แจงในรายละเอียดตามวาระการประชุมนี้ การขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2562 ครั้งที่ 1 ได้ขอแก้ไขเปลี่ยนแปลงในโครงการแผนงานเกหะและชุมชน งานไฟฟ้าถนน งบลงทุน ค่าที่ดินและสิ่งก่อสร้าง ค่าก่อสร้างส่งสาธารณูปโภค โครงการซ่อมแซมถนนลาดยางโดยการปูทับแบบแอสฟัลท์ติกคอนกรีต ถนนสายท่าโรงสูบ-ถนนสายบางคุย หมู่ที่ 10 ตำบลทุ่งใหญ่ อำเภอทุ่งใหญ่ จังหวัดนครศรีธรรมราชจำนวนเงิน 500,000 บาท จากเดิม เพื่อจ่ายเป็นค่าปูทับถนนลาดยางแบบแอสฟัลท์ติกคอนกรีต ถนนสายวัดประสานมิตร-สามแยกบ้านนายนิคม อุปลา หมู่ที่ 9 กม.ที่ 1+790 ถึง 2+310 ผิวจราจรกว้าง 5.00 เมตร หนา 0.03 เมตร ระยะทางยาว 520 เมตร หรือมีพื้นที่ไม่น้อยกว่า 2,600 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่นสี่ปี (พ.ศ.2561-2564) หน้าที่ 80)  ขอแก้ไขข้อความเป็น |
|  | -เพื่อจ่ายเป็นค่าปูทับถนนลาดยางแบบแอสฟัลท์ติกคอนกรีต ถนนสายท่าโรงสูบ-ถนนสายบางคุย หมู่ที่ 10 กม.ที่ 1+250 ถึง 1+62 ผิวจราจรกว้าง 5.00 เมตร หนา 0.03 เมตร ระยะทางยาว 370 เมตร หรือมีพื้นที่ไม่น้อยกว่า 1,850 ตารางเมตร รายละเอียดตามแบบแปลนขององค์การบริหารส่วนตำบลทุ่งใหญ่ พร้อมป้ายโครงการตามแบบมาตรฐาน จำนวน 1 ป้าย ป้ายชั่วคราว จำนวน 1 ป้าย (แผนพัฒนาท้องถิ่นสี่ปี (พ.ศ.2561-2564) หน้าที่ 81) |
|  | จึงขอให้สมาชิกสภาพิจาณาให้ความเห็นชอบต่อไป |
| ประธานสภาฯ | -มีสมาชิกสภาท่านใด จะซักถามบางหรือไม่ ขอเชิญ |
| สมาชิกสภาฯ | -เรียนประธานสภา ผมนายเจษฎาพร สวนกูล สมาชิกสภาหมู่ที่ 2 ผมขอสอบถามว่า โครงการดังกล่าวนี้ดำเนินการไปแล้วหรือยัง มิใช่ลักษณะที่ทำไปแล้วมาขอแก้ไขไขในภายหลังนะครับ |
| รองนายก อบต. | -เรียนประธานสภา ผมนายเห็น หงษ์ทอง รองนายกองค์การบริหารส่วนตำบลทุ่งใหญ่ สำหรับประเด็นนี้ ทางสำนักงานได้ตรวจสอบพบความบกพร่องในข้อความ จึงได้บันทึกขออนุมัติตามลำดับ มิใช่กรณีดำเนินโครงการไปก่อน จึงมาขออนุมัติภายหลังครับ |
| ประธานสภาฯ | -หากไม่มีผู้ใดอภิปรายแล้ว จะขอมติที่ประชุมให้ความเห็นชอบในการเปลี่ยนแปลงครั้งนี้หรือไม่ ขอมติที่ประชุม ขอมติครับ |
| **มติที่ประชุม** | **-เห็นด้วยให้อนุมัติเปลี่ยนแปลง 7 เสียง ไม่เห็นชอบ ไม่มี งดออกเสียง 5 เสียง** |
| **ระเบียบวาระที่ 5** | **เรื่อง อื่นๆ** |
| ประธานสภาฯ | -มีสมาชิกสภาท่านใดจะเสนออะไร หรือซักถามอะไรบ้างหรือไม่ ขอเชิญ |
| สมาชิกสภาฯ | -เรียนประธานสภา ผมนายเจษฎาพร สวนกูล สมาชิกสภาหมู่ที่ 2 ขอแจ้งให้ผู้บริหารได้ทราบ เกี่ยวกับระบบประปา หมู่ที่ 2 ทราบว่า ประปาหมู่ที่ 2 ได้ดำเนินการเสร็จสิ้นไปแล้ว ผมและชาวบ้านจะขอต่อหรือขยายเขต แต่ฝ่ายกองช่างได้โทรมาบอกว่า ต้องรอให้ทดสอบน้ำก่อนว่าน้ำนั้นเพียงพอหรือไม่ ซึ่งจริงๆแล้ว ตรวจสอบไปแล้วน้ำน่าจะเพียงพอตอนนี้ชาวบ้านแถวจันเสือบางส่วนเดือดร้อนช่วยแก้ไขให้ด้วย |
| รองนายก อบต. | -เรียนประธานสภาและสมาชิกทุกท่าน ผมนายเห็น หงษ์ทอง รองนายกองค์การบริหารส่วนตำบล ทุ่งใหญ่ ก็ขอชี้แจงในกรณีระบบประปาหมู่บ้านทุกหมู่บ้าน หากมีปัญหาใดๆ ขอให้ถามมายังฝ่ายบริหาร เพื่อได้ติดตามปัญหาและชี้แจงได้ถูกต้อง การติดต่อกับผู้รับผิดชอบโดยตรงอาจทำให้การสื่อสารคลาดเคลื่อนได้ ในส่วนนี้จะให้กองช่างไปดำเนินการตามอำนาจหน้าที่ต่อไป และขอเชิญสมาชิกสภาทุกท่านไปร่วมพิธีรดน้ำศพ พ่อของ ผอ.โรงเรียนบ้านหนองใหญ่ด้วยในวันนี้ตอนเย็น ณ บ้านห้วยรื่น |
| ประธานสภาฯ | -สมาชิกสภาทุกท่าน ผมขอแจ้งให้ทราบถึงการทำบุญครบรอบ 100 วัน อดีต ส.อบต.หมู่ที่ 5 คุณโกศล ศรีสุขใส ขอเชิญร่วมงานในครั้งนี้ทุกคนด้วยครับ |
| สมาชิกสภาฯ | -เรียนประธานสภา ผมนายชัยทัศน์ ชัยอินชะ สมาชิกสภาหมู่ที่ 8 สำหรับหมู่ที่ 8 ตอนนี้ระบบประปาไม่มีปัญหาใดๆ แต่อยากจะให้เจ้าหน้าที่ประปาช่วยลดจำนวนคลอรีนสักนิด เนื่องจากน้ำประปามีกลิ่นของคลอรีนมากเกินไป แต่ขอตั้งขอสังเกตเรื่องการจัดงาน อบต.ทุ่งใหญ่พบประชาชน ในช่วงเทศกาลปีใหม่ มีแต่เรื่องดีๆมีงานใหญ่โตระดับตำบล ประสบความสำเร็จได้รับความร่วมมือจากประชาชนเป็นอย่างดี ข้อสังเกตคือตอนจัดงาน ชื่อโครงการ อบต.ทุ่งใหญ่พบประชาชน แต่พอจบงาน ชื่อโครงการ คือ อบต-ท้องที่ พบปะประชาชน ชื่อโครงการตอนเริ่มกับตอนจบงานไม่ตรงกัน แต่ไม่ทราบว่าท้องที่มาโผล่เมื่อไหร่ครับ |
| ปลัด อบต. | -เรียนประธานสภาและสมาชิกสภาทุกท่าน ผม ส.ต.อ.สมพ้อง เชาว์ภาษี ปลัด อบต. ใคร่ขอชี้แจงในเรื่องของประปาหมู่ที่ 2 ในฐานะประธานตรวจงานจ้างว่า ประปาหมู่ที่ 2 นั้น การต่อเติมระยะทาง ความดันน้ำจะมีมากน้อยขึ้นอยู่กับปั๊มที่ใช้กี่แรง แรงน้อยก็ไปได้ไม่ไกล ของหมู่ที่ 2 ตัวใหม่นี้รู้สึกว่าจะ 1.5 แรง ความลึกประมาณ 70-80 เมตร ครับ |
| สมาชิกสภาฯ | -เรียนประธานสภา ผมนายเจษฎาพร สวนกูล สมาชิกสภาหมู่ที่ 2 ผมได้อธิบายในเรื่องของน้ำไม่พอ ชาวบ้านเดือดร้อน ประมาณ 5 ครัวเรือน ไม่เกี่ยวกับความดันครับ |
| ประธานสภาฯ | -สมาชิกสภาท่านใดจะซักถาม สอบถามอะไรอีกหรือไม่ หากไม่มีก็ฝากเรื่องที่สมาชิกสภาได้พูดคุยให้ฝ่ายบริหารไปดำเนินการด้วย วันนี้สภาได้ใช้เวลาในการประชุมมาเป็นเวลานานพอสมควรแล้ว หากไม่มีอะไรแล้ว ผมขอขอบคุณทุกท่านที่ให้ความร่วมมือในการประชุมและขอปิดการประชุม |
| **ปิดประชุม** | **เวลา 16.00 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
| (นายดุสิต เยาวนาจารย์) | (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) พยอม คหะวงค์ ประธานกรรมการ | (ลงชื่อ) อธิพัฒน์ วงศ์กูล กรรมการ |
| (นางพยอม คหะวงค์) | (นายอธิพัฒน์ วงศ์กูล) |

|  |
| --- |
| (ลงชื่อ) ชัยทัศน์ ชัยอินชะ กรรมการ |
| (นายชัยทัศน์ ชัยอินชะ) |
|  |